open-index/open-wikipedia-markdown huggingface dataset:
லானோ மக்கள்

**லானோ** அல்லது **லானோ மக்கள்**  (ஆங்கிலம்: *Lanoh people*; மலாய்: *Orang Lanoh*) என்பவர்கள் செமாங் மக்கள் இனக்குழுவில் ஒராங் அஸ்லி (அசல் மக்கள்) என மலேசிய அரசாங்கத்தால் வகைப்படுத்தப்பட்ட குழுவினர் ஆவார்கள். இவர்கள் சபுன் *(Sabub'n)* அல்லது லானோ *(Lano)* என்றும் அழைக்கப்படுகின்றனர்.

அவர்களில் பெரும்பாலோர் தீபகற்ப மலேசியாவின் வட எல்லைப் பகுதிகளிலும் பேராக், மற்றும் கெடா மாநிலங்களில் வாழ்கின்றனர். இவர்களின் எண்ணிக்கை 390 ஆகும். 

## பொது

பேராக்கில் உள்ள கிரிக் மற்றும் லெங்கோங்கில் உள்ள லானோ சமூகத்தினர் தங்களை மெனிக் செம்னாம் (ஆங்கிலம்: *Menik Semnam; Semnam people;* மலாய் மொழி: *Orang Semnam*) என்று அடையாளப்படுத்திக் கொள்வார்கள். மெனிக் செம்னாம் என்றால் செம்னாம் மக்கள் என்று பொருள்படும். செம்னாம் என்பது முன்பு காலத்தில் செம்னாம் ஆற்றுப் பகுதிகளில் வாழ்ந்த லானோ மக்களைக் குறிக்கிறது.

அதே வேளையில் பேராக் மாநிலத்தின் வடக்குப் பகுதியில் உள்ள மலாய் சமூகத்தினர் லானோ மக்களை சக்காய் ஜெராம் *(Sakai Jeram)* என்று குறிப்பிடுகிறார்கள்.

## லானோ மக்கள் தொகை

தற்போது, ​​மலேசியாவில் 390 லானோ மக்கள் வாழ்கின்றனர். பெரும்பாலான லானோ மக்கள் காட்டில் வேட்டையாடும் மக்களாக வாழ்கின்றனர். ஆனாலும் லானோ மக்களில் சிலர் நகர்ப்புறங்களிலும் வசிக்கத் தொடங்கி விட்டனர். அங்கு அவர்கள் பொதுவான உடலுழைப்புத் தொழில்களில் ஈடுபட்டுள்ளனர். அவர்களில் பெரும்பாலோர் ரப்பர் மற்றும் செம்பனைத் தோட்டங்களில் தொழில் புரிகின்றனர்.

பிரித்தானிய மலாயாவின் போது, ​​லானோ மக்கள் பிரித்தானிய நிர்வாக அதிகாரிகளால் வனக் காவலர்களாகவும், சுமை தூக்குபவர்களாகவும் பணியில் அமர்த்தப்பட்டனர்.

## லானோ மக்கள் தொகை
லானோ மக்களின் மக்கள் தொகை:-

## மேலும் காண்க
* மானிக் மக்கள்
* சக்குன் மக்கள்
* கென்சியூ மக்கள்
* செனோய் மக்கள்
* ஜெகாய் மக்கள்

## மேற்கோள்கள்

## வெளி இணைப்புகள்
* The Negrito of Malaysia
* The Negrito of Thailand (includes information about Negritos of Malaysia)
* http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
*  Lanoh in RWAAI Digital Archive

பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
7129 அலுமினியம் உலோகக் கலவை

**7129 அலுமினியம் உலோகக் கலவை** (*7129 aluminium alloy*) வெப்பத்தால் சூடுபடுத்தப்பட்டு உருவாக்கப்பட்ட ஓர் உலோகக் கலவையாகும்.

## வேதி இயைபு

## பண்புகள்

## பயன்பாடுகள்
# விமான உற்பத்தி துறையில் இவ்வுலோகக் கலவை பயன்படுகிறது.

## மேற்கோள்கள்

## வெளி இணைப்புகள்
# Comparison of 6061 and 7129 alloy
# http://www.matweb.com/search/datasheet.aspx?matguid=d62fafde9ffe4ef68614c5e2ab5869e5

பகுப்பு:அலுமினியக் கலப்புலோகங்கள்
பகுப்பு:அலுமினியம்-துத்தநாகம் கலப்புலோகங்கள்
மௌனம் கலைகிறது

**மௌனம் கலைகிறது** (*Mounam Kalaikirathu*) என்பது 1986 இல் குன்றை வேந்தன் கரிகாலன் இயக்கத்தில் வெளிவந்த இந்தியத் தமிழ்த் திரைப்படமாகும். காதல் தொடர்பான  இத்திரைப்படத்தில் சுரேஷ், ஜீவிதா, ஆனந்த் பாபு, ஜெயஸ்ரீ, விஜயகுமார், சின்னி ஜெயந்த், எஸ். எஸ். சந்திரன் ஆகியோர் நடித்திருந்தனர். இத்திரைப்படம் 1986 திசம்பர் 12 அன்று வெளியிடப்பட்டது.

## கதைச்சுருக்கம்
ராஜேசும் தீபாவும் காதலர்கள், ஆனால் கண்ணனும் ராஜேசுடனான தீபாவின் உறவை அறியாமலேயே அவளை நேசிக்கிறான். சோபனா என்ற மருத்துவர், கண்ணனையும் நேசிக்கிறார். இந்த உறவு குறித்து ஆராயும் இப்படம், இறுதியாக மௌனம் கலைக்கிறது.

## நடிகர்கள்

## பின்னணிக் குரல்
ஜீவிதாவிற்கு அனுராதாவும், ஆனந்த் பாபுவிற்கு எஸ். என். சுரேந்தரும் பின்னணிக் குரல் கொடுத்திருந்தனர்.

## பாடல்கள்
இத்திரைப்படத்திற்கு சங்கர்-கணேஷ் இசையமைத்திருந்தனர். பாடல் வரிகளை  வாலி , புலமைப்பித்தன், முத்துலிங்கம், வைரமுத்து, சிதம்பரநாதன் ஆகியோர் எழுதியிருந்தனர்.

## வரவேற்பு
இந்தியன் எக்சுபிரசிலிருந்து இவ்வாறு எழுதியிருந்தனர். "கதை இயல்பாக உருவாக்கப்பட்டது. சலிப்பாக இல்லை. நிகழ்ச்சிகள் நம்பகமானவை", சங்கர்-கணேஷ் "சில இனிமையான பாடல்களுடன் வந்துள்ளனர்".

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பல்தேவ் சிங் கைரா

**பல்தேவ் சிங் கைரா** (*Baldev Singh Khaira*) இந்தியாவின் பஞ்சாப் மாநிலத்தைச் சேர்ந்த ஒர் அரசியல்வாதியாவார். (பிறப்பு 18 அக்டோபர் 1979 ஆம் ஆண்டு அக்டோபர் மாதம் 18 ஆம் தேதியன்று இவர் பிறந்தார். பட்டதாரியான இவர் சிரோமணி அகாலி தளம் கட்சியின் உறுப்பினராக பஞ்சாப் அரசியலில் ஈடுபட்டார்.  2017 ஆம் ஆண்டில் இவர் பில்லவுர் சட்டமன்றத் தொகுதி இருந்து பஞ்சாப் சட்டமன்ற உறுப்பினராகத் தேர்ந்தெடுக்கப்பட்டார்.

## தொகுதி

பல்தேவ் சிங் கைரா பஞ்சாபின் பில்லவுர் சட்டமன்றத் தொகுதியைப் பிரதிநிதித்துவப்படுத்துகிறார். சிரோமணி அகாலி தளம் கட்சியின் உறுப்பினராக இத்தொகுதியில் போட்டியிட்டு வெற்றி பெற்றார். 3477 வாக்குகள் வித்தியாசத்தில் இந்திய தேசியக் காங்கிரசின் பஞ்சாப் சட்டமன்ற உறுப்பினர் விக்ரம்சித்து  சிங் சௌத்ரியை தோற்கடித்தார்.

## அரசியல் கட்சி
சிரோமணி அகாலி தளம் கட்சியின் உறுப்பினராக பஞ்சாப் மாநில அரசியலில் இவர் இயங்கினார். பில்லவுர் சட்டமன்ற உறுப்பினராகவும் உள்ளார்.

## மேற்கோள்கள்

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:சிரோமணி அகாலி தள அரசியல்வாதிகள்
பகுப்பு:பஞ்சாப் சட்டமன்ற உறுப்பினர்கள்
சி. டி. குரியன்

**சி. டி. கே.** என்று பிரபலமாக அறியப்படும் **கிறிஸ்டோபர் தாமஸ் குரியன்** (*C. T. Kurien*, 2 யூலை 1931 – 23 யூலை 2024) என்பவர் இந்திய பொருளியலாளர் ஆவர். இவர் கருநாடகத்தின், பெங்களூரில், பொருளியல் பேராசிரியராக இருந்தார். பொருளாதாரம் குறித்து பல புத்தகங்களை எழுதியுள்ளார். மேலும் இவர் மைய-இடது அரசியல் சித்தாந்தம் கொண்டவராக வரையறுக்கப்பட்டுள்ளார்.

## துவக்ககால வாழ்க்கை
1931, யூலை, 2 அன்று  பிறந்த, குரியன்  சென்னை கிறித்துவக் கல்லூரியில் பயின்றார். 1953 இல் பொருளாதாரத்தில் முதுகலைப் பட்டம் பெற்றார். அதைத் தொடர்ந்து இசுட்டான்போர்டு பல்கலைக்கழகத்திற்குச் சென்றார் அங்கு 1962 இல் முனைவர் பட்டம் பெற்றார்.

## தொழில்
இந்தியா திரும்பிய பிறகு சென்னை கிறிஸ்தவக் கல்லூரியில் பணிக்குச் சேர்ந்த இவர், 1962 மற்றும் 1978 இக்கு இடையில் பொருளாதாரத் துறையின் பேராசிரியராகவும் தலைவராகவும் இருந்தார். குரியன் 1975 முதல் 1977 வரை பல்கலைக்கழக மானியக் குழுவின் தேசிய  உறுப்பினராக இருந்தார். 1978 ஆம் ஆண்டில் இவர் சமூக அறிவியல் ஆராய்ச்சிக்கான தேசிய மையமான சென்னை வளர்ச்சி ஆராய்சி நிறுவனத்தின் இயக்குநராக நியமிக்கப்பட்டார், பத்து ஆண்டுகள் இந்தப் பதவியை வகித்தார். 1992 முதல் 1994 வரை இந்திய சமூக அறிவியல் கழகத்தின் தேசிய உறுப்பினராக இருந்தார். இவர் 1997 முதல் 2003 வரை, சென்னை வளர்ச்சி ஆராய்ச்சி நிறுவனத்தின்  தலைவராக இருந்தார். பின்னர் இவர் கல்விசார் பணிகளில் இருந்து ஓய்வு பெற்றார்.

குரியன் 1996 இல் பல்கலைக்கழக மானியக் குழுவின் வாழ்நாள் சாதனையாளர் விருதைப் பெற்றார். இவர் 1999 இல் மால்கம் மற்றும் எலிசபெத் ஆதிசேசையா அறக்கட்டளையின் முதல் தலைவராக நியமிக்கப்பட்டார். 2002ல் இந்திய பொருளாதார சங்கத்தின் தலைவராக இருந்தார். 2003 ஆம் ஆண்டில் சமய உரையாடலுக்கான பெங்களூர் முன்முயற்சிக்கு டாக்டர் ஸ்டான்லி சமர்த்தா நினைவு உரையை: "சமூக நல்லிணக்கம் - ஒரு சமூகக் கண்ணோட்டம்" என்ற தலைப்பில் வழங்கினார். 2012 ஆம் ஆண்டு வரை இவர் கருநாடகத்தில் சமூக மற்றும் பொருளாதார மாற்றத்திற்கான கல்விக் கழகக் (ISEC) குழுவில் உறுப்பினராக இருந்தார். இவரது மிக அண்மைய நூலான "செல்வம் மற்றும் நோய் - உண்மையான வாழ்க்கை சார்ந்த பொருளாதாரத்திற்கான ஒரு பயணம்" 2012 இல் வெளியிடப்பட்டது, அப்போது ஆசிரியருக்கு 80 வயது.

## இறப்பு
குரியன் 23 யூலை 2024 அன்று தனது 93 வயதில் இறந்தார்.

## எழுதிய நூல்கள்

*
*
*
*
*
*
*
*
*
*
*
*
*
*
*

## மேற்கோள்கள்

பகுப்பு:பெங்களூர் மக்கள்
பகுப்பு:2024 இறப்புகள்
பகுப்பு:1931 பிறப்புகள்
பகுப்பு:இந்தியப் பொருளியலாளர்கள்
ஆன்லா மக்களவைத் தொகுதி

**ஆன்லா மக்களவைத் தொகுதி** (*Aonla Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
ஆன்லா மக்களவைத் தொகுதியின் கீழ் 5 சட்டமன்றத் தொகுதிகள் உள்ளன. இவை

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

## மேலும் காண்க

* பரேலி மாவட்டம்
* மக்களவை தொகுதிகளின் பட்டியல்

## வெளி இணைப்புகள்

* லோக்சபா தேர்தல் 2019 முடிவுகள்
* அயோன்லா மக்களவை எம். பி. க்களின் பட்டியல்

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
பிரசியோடைமியம்(III) அயோடைடு

**பிரசியோடைமியம்(III) அயோடைடு** (*Praseodymium(III) iodide*) என்பது PrI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் அயோடினும் சேர்ந்து பச்சை நிறப்படிகங்களாக பிரசியோடைமியம்(III) அயோடைடு உருவாகிறது. இச்சேர்மம் தண்ணீரில் கரையும்.  

## தயாரிப்பு
* மந்த வாயுச் சூழலில் பிரசியோடைமியத்துடன் அயோடினைச் சேர்த்து சூடுபடுத்தினால் பிரசியோடைமியம்(III) அயோடைடு உருவாகும்:

:2Pr + 3I2 ---> 2PrI3

* பிரசியோடைமியத்துடன் பாதரச(II) அயோடைடைச் சேர்த்து சூடுபடுத்தினாலும் பிரசியோடைமியம்(III) அயோடைடு உருவாகும்:

:2Pr + 3HgI2 --->2PrI3 + 3Hg

## இயற்பியல் பண்புகள்
பிரசியோடைமியம்(III) அயோடைடு பச்சை நிற படிகங்களாக உருவாகிறது. இப்படிகங்கள் தண்ணீரில் கரையும். செஞ்சாய்சதுரப் படிகங்களாக உள்ள இவை நீருறிஞ்சும் தன்மை கொண்டவை. Cmcm (எண். 63) என்ற இடக்குழுவில் a = 4.3281(6) Å, b = 14.003(6) Å மற்றும் c = 9.988(3) Å. என்ற அணிக்கோவை அளவுருக்களுடன் பிரசியோடைமியம்(III) அயோடைடு PuBr3 வகை படிக உருவத்தை ஏற்றுக்கொண்டுள்ளது. இடைநிலை கட்டமான 2PrI3·PrOI மூலம் பிரசியோடைமியம் ஆக்சியயோடைடு மற்றும் பிரசியோடைமியம் ஆக்சைடு (5PrOI·Pr2O3) ஆகியவற்றின் கலவையாக சிதைகிறது.

## வினைகள்
*பிரசியோடைமியம்(III) அயோடைடு ஐதரசீனுடன் சேர்ந்து I3Pr·3N2H4·4H2O போன்ற சேர்மங்களை உருவாக்குகிறது. இவை  வெளிர் நிறப் மஞ்சள் படிகங்கள் ஆகும். மெத்தனாலில் இவை கரையும். தண்ணீரில் சிறிதளவு கரையும். பென்சீனில் கரையாது. (d20 °C = 2.986 g/cm3)

*யூரியாவுடன் சேர்ந்து I3Pr·5CO(NH2)2 போன்ற சேர்மங்களைக் கொடுக்கிறது. இவை வெளிர் பச்சை நிறப் படிகங்களாகும்.

*தயோயூரியாவுடன் சேர்ந்து I3Pr·2CS(NH2)2·9H2O போன்ற சேர்மங்களைக் (d = 2.27 கி/செ.மீ3) கொடுக்கிறது. இவை பச்சை நிறப் படிகங்களாகும்.

*பிரசியோடைமியம்(III) அயோடைடு மற்ற இலேசான அருமண் அயோடைடுகள் (La-Ho) போன்ற அதே அமைப்பை ஏற்றுக்கொள்கிறது  இதில் ஒரு முக்கோண மூவுச்சி பட்டகம், ஒன்பது நீரேற்ற அயனி ([Pr(OH2)9]3+ )  மற்றும் அயோடைடு அயனி ஆகியவை உள்ளன. 

*பிரசியோடைமியம்(III) அயோடைடு உயர் வெப்பநிலையில் பிரசியோடைமியம் உலோகத்துடன் வினைபுரிந்து பிரசியோடைமியம் ஈரயோடைடைக் கொடுக்கிறது. 
:2 PrI3 + Pr → 3 PrI2

## மேலும் காண்க
*பிரசியோடைமியம் ஈரயோடைடு

## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:அயோடைடுகள்
பகுப்பு:இலந்தனைடு ஆலைடுகள்
செக் ஓங் மக்கள்

**செக் ஓங்** அல்லது **செக் ஓங் மக்கள்**  (ஆங்கிலம்: *Cheq Wong people*; மலாய்: *Orang Cheq Wong*) என்பவர்கள் தீபகற்ப மலேசியாவின் ஒராங் அஸ்லி இனக்குழுவைச் சேர்ந்தவர்கள்; பகாங் மாநிலத்தை மையமாகக் கொண்ட செனோய்  மக்கள் ஆவார்கள்.

செனோய் மக்களின் உடல் தோற்றத்தைக் கொண்டிருந்தாலும், அவர்கள் பேசும் செக் ஓங் மொழி என்பது வடக்கு அசிலியான் மொழிகளுடன் நெருங்கிய தொடர்புடையது.

## பொது
செக் ஓங் மொழி என்பது வடக்கு அசிலியான் மொழிகளின் ஒரு பகுதியாகும். செக் ஓங் மக்களும்; கென்சியூ பழங்குடி மக்களும் தொலை தூரங்களில் வாழ்ந்தாலும், கென்சியூ மொழியில் இருந்து 4% சொற்கள், செக் ஓங் மொழிக்குள் கடன் வாங்கப்படு உள்ளன.

செக் ஓங் மக்களில் பலர், தித்திவாங்சா மலைத்தொடர் மழைக்காடுகளின் விளிம்புகளில் வாழ்கின்றனர். இருப்பினும் இந்த மக்களில் பலர் பகாங் ரவுப் மாவட்டத்தில் அதிகமாக வாழ்கின்றனர். 

### குடியிருப்புப் பகுதிகள் பாதிப்பு

செக் ஓங் மக்கள் முன்பு தீபகற்ப மலேசியா, பகாங் மாநிலத்தின், இரண்டு பகுதிகளில் மட்டுமே காணப்பட்டனர். அதாவது குராவ் வனவிலங்கு காப்பகம்; மற்றும் பகாங்கில் உள்ள ரவுப் மாவட்டம். இருப்பினும் தற்போது தெமர்லோ மற்றும் பகாங்கில் உள்ள ஜெராண்டுட் மாவட்டம் உள்ளிட்ட பகுதிகளிலும் காணப் படுகின்றனர்.

அண்மைய மேம்பாட்டுத் திட்டங்களினால், செக் ஓங் மக்களின் குடியிருப்புப் பகுதிகள் பாதிப்பு அடைந்துள்ளன. காட்டு மரம் வெட்டுதல், சாலைகள் அமைத்தல் மற்றும் சுற்றுலாவுக்கான கோலா கண்டா யானைகள் பாதுகாப்பு மையம் போன்ற செயல்பாடுகளினால் பாதிப்புகள் ஏற்பட்டுள்ளன. இந்தச் செயல்பாடுகளினால், செக் ஓங் மக்களின் சில குடியிருப்புப் பகுதிகளில் வெள்ளப் பெருக்குகள் ஏற்படுகின்றன; ஆறுகளும் மாசுபடுவதற்கு வழிவகுக்கின்றன.

## செக் ஓங் மக்கள் தொகை
மலேசியாவில் செக் ஓங் மக்கள் தொகை (2010):-

## மேலும் காண்க
* மென்டிரிக் மக்கள்
* மானிக் மக்கள்
* லானோ மக்கள்
* கென்சியூ மக்கள்
* செனோய் மக்கள்
* ஜெகாய் மக்கள்

## மேற்கோள்கள்

## சான்று நூல்கள்
* 
* 
* 

## மேலும் படிக்க
* *The Selling of the Senoi* by Ann Faraday and John Wren-Lewis. URL: http://www.sawka.com/spiritwatch/selling.htm 
* *Articles, Books, Notes and Summary of the Senoi* and *Kilton Stewart and The Marvelous Senoi Dream Controversy*,  a summary by Richard Wilkerson. URL: https://web.archive.org/web/20030421212819/http://www.shpm.com/qa/qadream/qadream8.html
* https://www.angelfire.com/ak/electricdreams/senoi.htm
* *Original Wisdom: Stories of an Ancient Way of Knowing* by Robert Wolff. 

## வெளி இணைப்புகள்
* The Negrito of Malaysia
* The Negrito of Thailand (includes information about Negritos of Malaysia)
* http://projekt.ht.lu.se/rwaai RWAAI (Repository and Workspace for Austroasiatic Intangible Heritage)

பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
சான்சுகர் ஆறு

thumb|லடாக்கில் உள்ள நிம்மு கிராமத்திலிருந்து தென்கிழக்கே 3 கி. மீ தொலைவில் சான்சுகார் ஆறு (மேலிருந்து சிந்து ஆறு) (கீழே இடமிருந்து வலமாக பாய்கிறது) சங்கமிக்கிறது.
**சான்சுகர் ஆறு** (*Zanskar River*) என்பது சிந்து ஆற்றின் முதல் பெரிய துணை ஆறாக உள்ளது. இது இந்தியாவின் இலடாக் முழுமையாக பாயும் முக்கிய நதியை விடச் சமமான அல்லது அதிக நீளத்தினை உடையது. இது பெரும் இமயமலை மலைத்தொடரின் வடகிழக்கில் உருவாகி, இமயமலை மற்றும் சன்ஸ்கார் மலைத்தொடர்கள் பிராந்தியத்திற்குள் பாய்கின்றது. இது வடகிழக்கே பாய்ந்து நிமோ அருகே சிந்து ஆற்றுடன் இணைகிறது.

## சொற்பிறப்பியல்
சான்சுகர் (ஜாங்ஸ்-கர்னா என்றால் "வெள்ளை செம்பு" அல்லது பித்தளை என்று பொருள்.

## ஆற்றோட்டம்
இதன் மேல் பகுதிகளில், சான்சுகர் ஆறு இரண்டு முக்கிய துணை ஆறுகளைக் கொண்டுள்ளது. இவற்றில் முதலாவதாக, தோடா, பென்சி-லா  மீ (14,400 ) மலைப்பாதைக்கு அருகில் உருவாகிறது. சான்சுகரின் தலைநகரான பாதும் நோக்கிச் செல்லும் முக்கிய ஜான்ஸ்கர் பள்ளத்தாக்கில் தென்கிழக்கு நோக்கிப் பாய்கிறது. இரண்டாவது கிளை கார்கியாக் நதி என்று அழைக்கப்படும் இரண்டு முக்கிய துணை ஆறுகளால் உருவாகிறது, அதன் ஆதாரம் ஷிங்கோ லா  மீ (16,703 ) மற்றும் சாராப் நதிக்கு அருகில் உள்ளது, அதன் ஆதாரமாக பராலாச்சா-லா உள்ளது. இந்த இரண்டு ஆறுகளும் பூர்னே கிராமத்திற்குக் கீழே ஒன்றிணைந்து லுங்னாக் நதியை உருவாக்குகின்றன (இது லிங்டி அல்லது சரப் என்றும் அழைக்கப்படுகிறது. லுங்னாக் நதி பின்னர் வடமேற்கு நோக்கி ஒரு குறுகிய பள்ளத்தாக்கில் ஜான்ஸ்கரின் மத்தியப் பள்ளத்தாக்கை நோக்கிப் பாய்கிறது (உள்நாட்டில் குஜுங் கோர் என்று அழைக்கப்படுகிறது, அங்கு அது தோடா நதியுடன் ஒன்றிணைந்து முக்கிய ஜான்ஸ்கர் நதியை உருவாக்குகிறது. இந்த நதி பின்னர் லடாக் உள்ள "நிம்மு" அருகே சிந்து நதியுடன் சேரும் வரை வியத்தகு ஜான்ஸ்கர் பள்ளத்தாக்கு வழியாக வடகிழக்கு திசையில் செல்கிறது.

## சுற்றுலா
இப்பகுதியில் இல்லவிடுதி தங்குமிடங்கள், புத்த மடாலயம் மற்றும் பள்ளத்தாக்கு சுற்றுலா பகுதிகள் உள்ளன.

இந்தப் பள்ளத்தாக்கின் கீழ் (வடக்கு) பகுதிகள் கோடையில் பிரபலமாக உள்ளன. சுற்றுலாப் பயணிகள் ஆற்றில் சறுக்குப்படகுப் பயணங்களை மேற்கொள்கின்றனர். பொதுவாக சிலிங்கிலிருந்து நிம்மு வரை இப்பயணம் மேற்கொள்ளப்படுகிறது.. குளிர்காலத்தில் சான்சுகருக்குச் செல்லும் சாலை பனியால் மூடப்படும்போது, பதுமுக்கு செல்லும் ஒரே நிலப்பகுதி பாதை உறைந்த ஆற்றின் குறுக்கே நடந்து செல்வதாகும். இது பல நாள் நடைப்பயணமாகும். இது இப்போது *சதார் ட்ரெக்* ('பனி விரிப்பு') என்று அழைக்கப்படும் சாகச நடவடிக்கை மேற்கொள்ளப்படுகிறது. சிலிங்கிலிருந்து பதும் செல்லும் சாலை முடிந்ததும் இந்த மலையேற்றம் முடிவுபெறுகிறது.

## மேலும் காண்க

* சியோக் ஆறு

## மேற்கோள்கள்

## நூலியல்

* 
* 
* 

## வெளி இணைப்புகள்
* ஜான்ஸ்கார் ஆற்றுப் படுகை, OpenStreetMap, 18 டிசம்பர் 2020 அன்று பெறப்பட்டது

பகுப்பு:Coordinates on Wikidata
பகுப்பு:இலடாக்கு ஆறுகள்
பரிஷிஷ்டபர்வன்

பரிஷிஷ்டபர்வன் (ஆங்கிலம்:Parishishtaparvan) என்பது ஹேமசந்திரா எழுதிய 12ஆம் நூற்றாண்டைச் சேர்ந்த சமஸ்கிருத மகாகாவியம் ஆகும். இது ஆரம்பகால சமண ஆசிரியர்களின் வரலாறுகளை விவரிக்கிறது. இந்தக் கவிதை நூல் 3,460 இரட்டை அடிகளைக் கொண்டுள்ளது, சமமற்ற நீளமுள்ள 13 கண்டங்களாகப் பிரிக்கப்பட்டுள்ளது. மேலும் பண்டைய இந்தியாவின் அரசியல் வரலாறு பற்றிய தகவல்களையும் கொண்டுள்ளது.

*திரிஷஷ்டிஷலாகபுருஷசரித்ரா* (அறுபத்து மூன்று புகழ்பெற்ற மக்களின் வாழ்க்கை) என்ற சமணத்தின் முக்கிய நபர்களைப் பற்றிய பெரும் சமஸ்கிருதக் கவிதையை சாளுக்கிய மன்னன் குமாரபாலாவின் வேண்டுகோளுக்கிணங்க ஹேமசந்திரா இயற்றினார். ஸ்தவிரவலிசரித்ரா (சமண மூத்தோர்களின் வாழ்க்கை) இந்த தொகுப்பின் தொடர்ச்சியாகக் கருதப்படுகிறது, எனவே இது *பரிஷிஷ்டபர்வன்* அல்லது *பின்னிணைப்பு* என்று குறிப்பிடப்படுகிறது.

## காலம்

கவிதையில் பெரும்பாலும் உள்ளடக்கப்பட்டுள்ள காலம் கி.மு. 480 - கி.மு. 200 வரையிலான காலகட்டத்திற்கு ஒத்திருக்கிறது. இது மகத அரசின் வளர்ச்சியையும் மௌரிய பேரரசின் நிறுவுதலையும் பின்பற்றுகிறது. ஹேமசந்திராவின் கூற்றுப்படி, விவாதிக்கப்பட்ட சமணர்களின் காலத்தில் ஆட்சியாளர்களின் வரிசை: ஸ்ரேனிகா, குனிகா, உதயின், ஒன்பது நந்தர்கள், சந்திரகுப்த மௌரியா, அசோகா மற்றும் சம்பிரதி. சமணம் தெற்கே மேலும் பரவுவதில் சம்பிரதி முக்கியப் பங்கு வகித்ததாகவும் ஹேமசந்திரா கூறுகிறார்.
பரிஷிஷ்டபர்வன் ஹேமசந்திராவின் கடைசி பெரிய படைப்பாகும்.

## உள்ளடக்கம்

இந்த உரை தன நந்தனின் தலைநகரைத் தாக்குவது பற்றிய சாணக்கியரின் தவறான உத்தியைப் பற்றி பேசுகிறது . இந்த சம்பவத்திலிருந்து சாணக்கியர் பாடம் கற்றுக்கொண்டதாகவும், ஹிமவத்குட்டாவின் பர்வதகரிலிருந்து தொடங்கி விளிம்பு நிலை அரசுகளை இணங்க வைப்பதன் மூலம் தனது உத்தியை மாற்றியதாகவும் இது விவரிக்கிறது.

## மொழிபெயர்ப்பு
* The Lives of the Jain Elders (1998) by R.C.C. Fynes

## மேற்கோள்கள்

பகுப்பு:சமசுகிருத இலக்கியம்
பகுப்பு:சமசுகிருத நூல்கள்
பகுப்பு:சமசுகிருதம்
நாப்தலீன் சல்போனேட்டுகள்

**நாப்தலீன் சல்போனேட்டுகள்** (*Naphthalenesulfonates*) என்பவை நாப்தலீன் வேதி வினைக்குழுவைக் கொண்ட சல்போனிக் அமிலத்தின் வழிப்பெறுதிகளைக் குறிக்கும். அமினோநாப்தலீன்சல்போனிக் அமிலங்கள் இவற்றுடன் தொடர்புடைய சேர்மங்கள் ஆகும். அமினோநாப்தலீன்சல்போனேட்டுகள் வணிக முக்கியத்துவம் வாய்ந்தவையாகும். இவை கற்காரைகளில்  மீநெகிழியாக்கிகளாகப் பயன்படுத்தப்படுகின்றன. பார்மால்டிகைடுடன் நாப்தலீன்சல்போனேட்டு அல்லது ஆல்க்கைல்நாப்தலீன்சல்போனேட்டுகளை சேர்த்து ஒடுக்க வினையின் மூலம் பெரிய அளவில் உற்பத்தி செய்யப்படுகின்றன.

எடுத்துக்காட்டுகள்:
* அமர்நாத்து சாயம்
* அமிடோ கருப்பு
* ஆம்சிடாரங்கு அமிலம்
* காங்கோ சிவப்பு
* இவான்சு நீலம்
* சுரமின்
* டிரைபேன் நீகம்

## மேற்கோள்கள்

## வெளி இணைப்புகள்
* 

பகுப்பு:நாப்தலீன்சல்போனேட்டுகள்
பகுப்பு:கரிமச் சேர்மங்கள்
அஷ்டிம்கி

**அஷ்டிம்கி** (*Ashtimki*) என்பது கிருஷ்ண ஜெயந்தி நாளில் நேபாளத்தின் மேற்குப் பிராந்தியத்தில் கொண்டாடப்படும் தாரு மக்களின் கலாச்சார விழாவாகும். திருவிழாவின் போது, தாரு சமூகத்தைச் சேர்ந்தவர்கள் அஷ்டிம்கி ஓவியம் என்று அழைக்கப்படும் ஒரு சிறப்பு கலைப்படைப்பை உருவாக்குகிறார்கள். கிராமத்தின் மூத்தத் தலைவரின் வீட்டின்  அறையின் இந்த ஓவியம் வரையப்படுகிறது. ஓவியக் கலை பிரபஞ்சத்தின் உருவாக்கத்துடன் தொடர்புடையது என்று நம்பப்படுகிறது.

## சொற்பிறப்பியல்
*அஷ்டிம்கி* என்ற சொல் அட்டமி மற்றும் திகா என்ற இரண்டு சொற்களிலிருந்து உருவானது. அட்டமி என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். மேலும் திருமாலின் அவதாரமான கண்ணன் அட்டமி நாளில் அவதரித்ததால் இந்நாள் ஜென்மாஷ்டமி அல்லது கோகுலாஷ்டமி என்ற பெயரில் கொண்டாடப்படுகிறது. மேலும் திகா என்பது பொதுவாக நெற்றியில் அணியும் திலகம் ஆகும்.

## கொண்டாட்டங்கள்
தாரு சமூகத்தைச் சேர்ந்தவர்கள் இந்த திருவிழாவில் நாள் முழுவதும் நோன்பு இருப்பர். அவர்கள் அதிகாலையிலேயே எழுந்து சில உணவுகளை சாப்பிட்டுவிட்டு விரதத்திற்கு தயாராவார்கள். மாலையில், ஆற்றிலோ அல்லது கிணற்றில் குளிக்கிறார்கள். பின்னர் அவர்கள் மகதாவா எனப்படும் கிராமத்தின் மூத்தவர் வீட்டில் கூடி மத சடங்குகளைச் செய்கிறார்கள். மகதவாவின் வீட்டில் பாடலைப் பாடிக் கொண்டு சுவரில் வரையப்பட்டுள்ள அஷ்டிமகி ஓவியம் அனைவராலும் வணங்கப்படுகிறது. 

அடுத்த நாள், அஷ்டிம்கியின் இரண்டாவது நாளில், மக்கள் காலையில் எழுந்து, முந்தைய நாள் வணங்கப்பட்ட கிராமத்தின் மூப்பரின் வீட்டிற்குச் சென்று, வழிபாட்டுப் பொருட்களை எடுத்து அருகிலுள்ள ஆற்றில் அப்புறப்படுத்துவார்கள். வழிபாட்டுப் பொருட்கள் ஆற்றில் விடப்பட்ட பிறகு, அவர்களின் நோன்பு நிறைவடைகிறது.

## மேற்கோள்கள்

பகுப்பு:நேபாளம்
பகுப்பு:விழாக்கள்
பகுப்பு:நேபாள பண்பாடு
இரன்னி

**இரன்னி** (*Ranni*) என்பது இந்தியாவின் கேரள மாநிலத்தில் பத்தனம்திட்டா மாவட்டத்திலுள்ள ஒரு நகரமாகும். மேலும் இது கேரளாவின் 16 வது பெரிய வட்டமாகவும் உள்ளது. இது பம்பை ஆற்றின் இருபுறமும் அமைந்துள்ளது. இது செங்கன்னூர் தொடருந்து நிலையத்திலிருந்து 27 கி. மீ தொலைவிலும், தேசிய நெடுஞ்சாலை எண் 183 லும் அமைந்துள்ளது.

## சொற்பிறப்பியல்
*இரன்னி* என்ற பெயர் மலையாளத்தில் ‘இராணி’ என்று பொருள்படும் ஒரு வார்த்தையிலிருந்து பெறப்பட்டது. இந்த நகரம் “கிழக்கு மலை நிலங்களின் ராணி” என்று அழைக்கப்படுகிறது.

## வரலாறு
இரன்னியின் வரலாற்றை 5000 ஆண்டுகளுக்கு முன்பு சபரிமலை மற்றும் நிலைக்கலைச் சுற்றியுள்ள ஆதி திராவிடர்களின் ஆரம்பகால குடியேற்றங்களில் காணலாம். கேரளாவிற்கும் பாண்டிய இராச்சியத்திற்கும் இடையில் நிலக்கல் வழியாக ஒரு பழங்கால வணிகப் பாதை இருந்தது அறிய வருகிறது. 

இரன்னியின் முன்னாள் ஆட்சியாளர்கள் “இரன்னி கர்த்தர்கள்” என்றும், தெக்கும்கூர் இராச்சியத்தின் வழிவந்த குடும்பத்தினர் என்றும் அழைக்கப்பட்டனர். 18ஆம் நூற்றாண்டில், மார்த்தாண்ட வர்மர் தெக்கும்கூர் இராச்சியத்தை இணைத்து தனது இராச்சியத்துடன் இணைத்துக் கொண்டார்.

இந்தியா ஒன்றிணைக்கப்படுவதற்கு முன்பு மத்திய திருவிதாங்கூர் பிராந்தியத்தின் ஒரு பகுதியாக இரன்னி இருந்தது. 1982இல் பத்தனம்திட்டா மாவட்டம் உருவாகும் வரை, இரன்னி கொல்லம் மாவட்டத்தின் ஒரு பகுதியாக இருந்தது.

## புவியியல்
இரன்னி தென்மேற்கு இந்தியாவில் .இல் அமைந்துள்ளது. இது கடல் மட்டத்திலிருந்து சராசரியாக 131 மீ (433 அடி) உயரத்தில் உள்ளது.  பம்பை ஆறு நகரின் வழியாக பாய்கிறது. 2001 இந்திய மக்கள் தொகைக் கணக்கெடுப்பின்படி, நகரம் மொத்தம் 1,004.61 சதுர கிலோமீட்டர்கள் (387.88 சதுர மைல்) பரப்பளவில் உள்ளது. மொத்த பரப்பளவில், 708 சதுர கிலோமீட்டர்கள் (273.36 ச.மை) அல்லது 70% காடுகளாக உள்ளன..

## இதனையும் காண்க

* பத்தனம்திட்டா மாவட்டம்
* சபரிமலை
* கோழஞ்சேரி
* ஆறன்முளா

## மேற்கோள்கள்

## வெளி இணைப்புகள்

* The Complete Ranni News
* A Detailed history of Ranni
* Thottamon-Ranni
* BIS Matrimony Marriage Bureau Ranni

பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
மெஸ்வா ஆறு

**மெஷ்வா ஆறு** (*Meshwo* or *Meshwa*), இந்தியாவின் குஜராத் மாநிலத்தின் வடக்கில் மற்றும் நடுவில் பாயும் ஆறு ஆகும். மெஷ்வா ஆறு சபர்மதி ஆற்றின் துணை ஆறு ஆகும். மேலும்  வத்ரக் ஆற்றின் உதவி துணை ஆறாகும்.ஆரவல்லி மலைத்தொடரில் உள்ள பஞ்சரா மலையில் மழைக்காலங்களில் உற்பத்தியாகும் மெஷ்வா ஆறு, இராஜஸ்தான் மாநிலத்தின் துங்கர்பூர் மாவட்டம் வழியாகப் பாய்ந்து, குஜராத் மாநிலத்தின் ஆரவல்லி மாவட்டத்தின் ஷாம்ளாஜி வழியாக நுழைந்து அகமதாபாத் நகரத்தில் பாயும் சபர்மதி ஆற்றுடன் கலக்கிறது. மெஷ்வா ஆற்றின் மொத்த நீளம் 230 கிலோ மீட்டர் ஆகும். 
## வடிநிலம்
ஆரவல்லி மலைத்தொடரில் உற்பத்தி ஆகும் மெஷ்வா ஆறு குஜராத் மாநிலத்தின் ஆரவல்லி மாவட்டம், பனஸ்கந்தா மாவட்டம் மற்றும் அகமதாபாத் மாவட்டம் வழியாக பாய்கிறது. 

## நீர் தேக்கங்கள்
1950ஆம் ஆண்டில் இதர் இராச்சியத்தினர் மெஷ்வா ஆற்றின் குறுக்கே ஷாம்ளாஜி  அணை கட்டினர்.  குஜராத் அரசு 1968-69களில் ஷாம்ளாஜி அருகே மெஷ்வா ஆற்றின் குறுக்கே மற்றொரு அணை கட்டினர்.
## மெஷ்வா ஆற்றாங்கரையின் குறிப்பிடத்தக்கவைகள்
* ஷாம்ளாஜி, வைணவக் கோயில் 
* தேவ்னி மோரி, பௌத்த தொல்லியற்களம்

## மேற்கோள்கள்

பகுப்பு:குசராத்தின் ஆறுகள்
பதாயூன் மக்களவைத் தொகுதி

**பதாயூன்** **மக்களவைத் தொகுதி** (*Badaun Lok Sabha constituency*) இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
தற்போது, பதாயூன் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்
### 2024 பொதுத் தேர்தல்

### பொதுத் தேர்தல் 2019

### 2014 பொதுத் தேர்தல்

### 2009 பொதுத் தேர்தல்

 
 

## மேலும் காண்க

* பதாயூன் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
நமோ பாரத் விரைவு இரயில்

**நமோ பாரத் விரைவு இரயில்** (*Namo Bharat Rapid Rail) Vande Metro* ) தொடருந்துகள் பொதுவாக, இரண்டு நகரங்களுக்கிடையே பயணிக்கும் குளிர்சாதன வசதி கொண்ட முன்பதிவில்லா விரைவு மெமு ரயில் ஆகும். கபூர்தலா இரயில் பெட்டி தொழிற்சாலையானது வந்தே மெட்ரோ இரயில் பெட்டிகளை தயாரிக்கிறது.

முன்பதிவில்லா 12 அமரும் குளிர் சாதன பெட்டிகளைக் கொண்ட **நமோ பாரத் விரைவு** மெமு இரயிலை இந்தியப் பிரதமர் நரேந்திர மோதி 16 செப்டம்பர் 2024 அன்று அகமதாபாத்தில் கொடி அசைத்து துவக்கி வைத்தார்.

## முதலாவது நமோ பாரத் விரைவு இரயில்
இந்தியாவின் பெரிய நகரங்களை இணைக்கும் 12 அமரும் வகையிலான பெட்டிகளைக் கொண்ட முதல் **நமோ பாரத்**  விரைவுத் தொடருந்து குஜராத் மாநிலத்தின் அகமதாபாத் நகரத்திலிருந்து, கட்ச் மாவட்டத்தின் தலைமையிடமான புஜ்  நகரத்திற்கு இடையே 359 கிலோ மீட்டர் தொலைவு பயணிக்கிறது.  இந்த வண்டி எண்கள் 94802/94801 ஆகும். இது புஜ் நகரத்திலிருந்து அதிகாலை 5.05 மணி அளவில் புறப்பட்டு, அகமதாபாத் நகரத்திற்கு காலை 10.50 மணிக்கு சென்றடைகிறது. பயண நேரம் 5 மணி 40 நிமிடங்கள் ஆகும். அதே நாளில் மாலை 5.30 மணிக்கு அகதாபாத்திலிருந்து புறப்பட்டு, இரவு 11.10 மணிக்கு புஜ் நகரத்தை அடைகிறது. இந்த இரயிலின் பயணக் கட்டணம் ரூபாய்.455 மட்டுமே.

முன்பதிவில்லா இந்த  வந்தே மெட்ரோ மெமு இரயிலை இந்தியப் பிரதமர் நரேந்திர மோதி 16 செப்டம்பர் 2024 அன்று அகமதாபாத்தில் கொடி அசைத்து துவக்கி வைத்தார்.

## விளக்கம்
12 அமரும் குளிர்சாதன வசதி பெட்டிகளைக் கொண்ட முன்பதிவி இல்லா மெமு இரயிலின் அதிக பட்ச வேகம் மணிக்கு 130 கிலோ மீட்டர் ஆகும். வந்தே மெட்ரோவின் பயணிகள் கொள்ளவு 3208 பயணிகள் மட்டுமே. இதில் 1150 பேர் அமரும் வகையிலும்; 2058 பேர் நின்று பயணிக்கும் வகையில் உள்ளது.

வந்தே மெட்ரோ இரயிலில் பயணிகள் பாதுகாப்பிற்கு கவாச் பாதுகாப்பு கருவி பொருத்தப்பட்டுள்ளது.
வந்தே பாரத் விரைவுவண்டிக்கு பொருத்தப்படும் இழுவை எஞ்சின் இதற்கும் பொருத்தப்படுகிறது.

## [[புஜ்]]-[[அகமதாபாத்]] வரை நமோ பாரத் விரைவு இரயிலின் பயண அட்டவணை
### புறப்படுமிடம் & நின்று செல்லும் இடங்கள்
#### இரயில் எண் 94802
# புஜ் 5.05 காலை
#அஞ்சார் 5.34 காலை
# காந்திதாம் 5.55 காலை
# பாசாவ் 6.36 மு ப
# சமக்கியாலி 6.45 காலை
# ஹல்வாத் 7.55 காலை
# திராங்கத்ரா 8.25 காலை
# வீரம்கம் 9.25 காலை
# சந்தோலியா 10.03 காலை
# சபர்மதி 10.15 காலை
# அகமதாபாத்  10.50 காலை
#### இரயில் எண் 94801
# அகமதாபாத் 5.30 மாலை
# சபர்மதி 5.40 மாலை
# சந்தோலியா 5.47 மாலை
# வீரம்கம் 6.26 இரவு 
# திராங்கத்ரா 7.19 இரவு
# ஹல்வாத் 7.49 இரவு
# சமக்கியாலி   8.55 இரவு 
# பாசாவ் 9.13 இரவு
# காந்திதாம்  9.50 இரவு
# அஞ்சார்  10.18 இரவு 
# புஜ் 11.10 இரவு

## மேற்கோள்கள்

பகுப்பு:இந்தியத் தொடருந்து சேவைகள்
ஜன நாயகன்

**ஜன நாயகன்** என்பது இயக்குநர்  எச். வினோத் இயக்கத்தில் கே. வி. என் புரொடக்சன்ஸ் தயாரிப்பில் வெளியாகவுள்ள  இந்தியத் தமிழ் அரசியல் அதிரடித் திரைப்படமாகும். யகதீஷ் பழனிச்சாமி, லோஹித் என். கே. ஆகியோர் இணைந்து இப்படத்தைத் தயாரித்துள்ளனர். இந்தப் படத்தில்  விஜய் முக்கிய வேடத்தில் நடிக்கிறார். 2026-இல் நடைபெறவிருக்கும் சட்டப்பேரவை பொதுத் தேர்தலில் நடிகரும், தமிழக வெற்றிக் கழகத்தின் தலைவருமான விஜய் களம் காண்பதால் அவர் நடித்து வெளிவரவிருக்கும் கடைசித் திரைப்படம் இதுவாகும். இப்படம் தெலங்கு மொழி படமான பகவந்த் கேசரி படத்தின் மறுஆக்கம் ஆகும்.

இத்திரைப்படம்  செப்டம்பர் 15, 2024 அன்று தற்காலிகமான தலைப்பில் தளபதி 69 என்ற பெயரில் அதிகாரப்பூர்வமாக அறிவிக்கப்பட்டது. இப்படத்திற்கு அனிருத் ரவிச்சந்திரன் இசையமைத்துள்ளார். 

## நடிகர்கள்
* விஜய் 
* பூஜா ஹெக்டே 
* பாபி தியோல்
* கௌதம் மேனன் 
* பிரகாஷ் ராஜ்
* நரேன்
* பிரியாமணி
* சுருதி ஹாசன்
* மமிதா பைஜு
* மோனிசா பிளசி
* ரெபா மோனிகா ஜான்
* வரலட்சுமி சரத்குமார்
* தீஜே அருணாசலம் 

தளபதி விஜயின் மிகவும் எதிர்பார்க்கப்பட்ட படமான தளபதி 69, அவரது இறுதி நடிப்புத் திட்டமாக அதிகாரப்பூர்வமாக அறிவிக்கப்பட்டுள்ளது. இது சினிமாவில் அவரது புகழ்பெற்ற வாழ்க்கையின் முடிவைக் குறிக்கிறது. அஜித் குமாருடன் வலிமை படத்தில் நடித்ததற்காக அறியப்பட்ட எச். வினோத் இயக்கியுள்ள இந்தப் படத்திற்கு அனிருத் ரவிச்சந்திரன் இசையமைக்கிறார். தயாரிப்பாளர்கள் சமீபத்தில் ஒரு புதிய சுவரொட்டியை வெளியிட்டனர்.

2025 அக்டோபரில் வெளியிடப்படவுள்ள தளபதி 69, விஜய் தனது அரசியல் பயணத்தைத் தொடங்கத் தயாராகி வருவதால் வெள்ளித்திரைக்கு விடைபெறும் படமாக் அமையும்., இது அவரது இரசிகர்களாலும் ஊடகங்களாலும் நீண்டகாலமாக ஊகிக்கப்படுகிறது. இந்த படத்தில் ஜனநாயகத்தை மையமாகக் கொண்ட ஒரு தலைவராக அவர் சித்தரிக்கப்பட்டிருப்பது அவரது எதிர்கால இலட்சியங்களைக் குறிக்கிறது. இது அவரது இறுதி சினிமா பாத்திரத்தை அவரது நிஜ வாழ்க்கை அரசியல் அபிலாஷைகளுடன் கலக்கிறது.

## இசை
கத்தி (2014) மாஸ்டர் (2020) லியோ (2023) உட்பட விஜயுடன் தனது நான்காவது படத்துக்கும்  இயக்குநர் எச். வினோத் உடன் முதல் முறையாகவும் அனிருத் ரவிச்சந்திரன் இசையமைத்துள்ளார்.

## சந்தைப்படுத்தல்
இந்த படத்தின் அறிவிப்பு செப்டம்பர் 14,2024 அன்று சுவரொட்டி  மூலம் வெளியிடப்பட்டது, படத்தின் சுவரொட்டியில் தீபத்துடன் கைகளை உயர்த்தியபடி "ஜனநாயகத்தின் தீபம் சுமப்பவர் விரைவில் வருகிறார்" என்று பொறிக்கப்பட்ட சுவரொட்டி உள்ளது.

## வெளியீடு

### திரையரங்கம்
முன்னர் அக்டோபர் 2025 இல் உலகளவில் வெளியிட திட்டமிடப்பட்டது. அதன் பிறகு தயாரிப்பு நிறுவனம் இப்படத்தை 2026 பொங்கலுக்கு வெளியிடுவதாக அறிவிப்பு செய்தது. தணிகை சான்றிதழ் கிடைக்காததால் திட்டமிட்டபடி சனவரி 9, 2026 அன்று வெளியாக வில்லை. தொலைக்காட்சி உரிமம் ஜீ தமிழ் 94 கோடிக்கு வாங்கியுள்ளது. 

## மேற்கோள்கள்

பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:2026 தமிழ்த் திரைப்படங்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள்
பகுப்பு:இந்தியத் தமிழ்த் திரைப்படங்கள்
2024 பி.டி 5

**2024 பி.டி 5** என்பது பூமிக்கு அருகிலுள்ள ஒரு பொருள் ஆகும். இதன் விட்டம் சுமார் 11 மீட்டர் (36 அடி). இதனை தென் ஆப்பிரிக்காவின் ATLAS சதர்லாந்தில் 2024 ஆகஸ்ட் 7 அன்று கண்டுபிடித்தனர். அடுத்த நாள் இது பூமியை 568,500 கி.மீ. (353,200 மைல்) தொலைவில் நெருங்கியது. இந்தப் பொருள் சூரியனைச் சுற்றி வருகிறது, அதேவேளை பூமி மற்றும் சந்திரனை நோக்கி மெதுவாக நெருங்கி வருகிறது.

2024 செப்டம்பர் 29 முதல் 2024 நவம்பர் 25 வரை (1 மாதம் 27 நாட்கள் காலம்) இது பூமியின் ஹில் கோளத்திற்கு (சுமார் 0.01 வானியல் அலகு அல்லது 1.5 மில்லியன் கி.மீ. அல்லது 0.93 மில்லியன் மைல்) வெளியே கடந்து செல்லும். இது குறைந்த சார்பு வேகத்தில் (0.002 கி.மீ./வி (4.5 மைல்/மணி) முதல் 0.439 கி.மீ./வி (980 மைல்/மணி) வரை) நகரும். இந்த நேரத்தில் இது தற்காலிகமாக பூமியின் ஈர்ப்பு விசையால் பிடிக்கப்படும். இதன் புவி மைய சுற்றுப்பாதை நீள்வட்டம் 1-க்கும் குறைவாகவும், புவி மைய சுற்றுப்பாதை ஆற்றல் எதிர்மறையாகவும் இருக்கும்..

2025-ல் பூமிக்கு மிக நெருக்கமாக வரும் நாள் 2025 ஜனவரி 9. அப்போது இது சுமார் 1,800,000 கி.மீ. (1,100,000 மைல்) தொலைவில் இருக்கும். அப்போது இதன் சார்பு வேகம் 1.03 கி.மீ./வி (2,300 மைல்/மணி) ஆக இருக்கும். இதற்கு முன் இது கடைசியாக பூமிக்கு இவ்வளவு அருகில் வந்தது 2003 பிப்ரவரி 11 அன்று. அப்போது இது பூமியிலிருந்து சுமார் 8,584,500 கி.மீ. (5,334,200 மைல்) தொலைவில் கடந்து சென்றது.

## மேற்கோள்கள்

பகுப்பு:வானியல் கடப்புகள்
பகுப்பு:வானியல்
திரால் வனவிலங்கு சரணாலயம்

**திரால் வனவிலங்கு சரணாலயம்** (Tral Wildlife Sanctuary) இந்தியாவின் சம்மு காசுமீர் மாநிலத்தில் உள்ள புல்வாமா மாவட்டத்தில் அமைந்துள்ளது. காசுமீர் மற்றும் அதைச் சுற்றியுள்ள பகுதிகளில் உள்ள மத்திய ஆசிய சிவப்பு மான்களின் கிளையினமான ஆங்குல் எனப்படும் காசுமீர் மான் அழிந்து விடாமல் பாதுகாப்பதற்காக 2019 ஆம் ஆண்டு அக்டோபர் மாதம் 26 ஆம் தேதியன்று இச்சரணாலயம் உருவாக்கப்பட்டது. சரணாலயம் 154.15 சதுரகிலோமீட்டர் பரப்பளவிற்கு (59.52 சதுர மைல்) பரவியுள்ளது. பன்யார்-சிக்கர்கா மற்றும் கிராம் வனவிலங்கு பாதுகாப்பு காப்பகங்களும் அவந்திபோரா வனப் பிரிவின் சில வனப் பிரிவுகளும் ஒன்றிணைக்கப்பட்டு இச்சரணாலயம் உருவானது. திரால் வனவிலங்கு சரணாலயம் தாச்சிகம் தேசிய பூங்கா மற்றும் ஓவரா-ஆரு வனவிலங்கு சரணாலயங்களைச் சுற்றி ஓர் இடையகமாக செயல்படுகிறது. 2024 ஆம் ஆண்டு நிலவரப்படி, இச்சரணாலயத்தில் 14 அங்குல் மான்கள்கள் உள்ளன.   தாச்சிகம் தேசியப் பூங்காவில் 275 அங்குல் மான்கள் உள்ளன.  

## மேற்கோள்கள்

பகுப்பு:ஜம்மு காஷ்மீர் புவியியல்
பகுப்பு:புல்வாமா மாவட்டம்
பகுப்பு:சம்மு காசுமீர் வனவிலங்கு காப்பகங்கள்
ஜாகுட் மக்கள்

**ஜாகுட் மக்கள்**  (ஆங்கிலம்: *Jah Hut People*; மலாய்: *Orang Jah Hut; Jahut; Jahet; Cheres*) என்பவர்கள் தீபகற்ப மலேசியாவின் ஒராங் அஸ்லி இனக்குழுவைச் சேர்ந்தவர்கள்; பகாங் மாநிலத்தை மையமாகக் கொண்ட செனோய் மக்கள் பிரிவைச் சேர்ந்தவர்கள் ஆவார்கள்.

2000-ஆம் ஆண்டு நிலவரப்படி, ஜாகுட் மக்களின் மக்கள் தொகை 2,442[; மற்றும் 2005-ஆம் ஆண்டில், அவர்களின் மக்கள் தொகை ஏறக்குறைய 4,000 ஆகும்.

## பொது

பகாங் மாநிலத்தின், ஜெராண்டுட், தெமெர்லோ நகரங்களின் வழியாகச் செல்லும் பகாங் ஆற்றின் கரைகளில் உள்ள 11 கிராமங்களில் ஜாகுட் மக்கள் வசிக்கின்றனர். இந்த 11 கிராமங்களும் பகாங் ஜெராண்டுட் வெப்பமண்டலக் காடுகளில் அமைந்துள்ளன. 

அந்தக் கிராமங்களில் கெபோய் கிராமும் ஒன்றாகும். மிகச்சிறிய அந்தக் கிராமத்தில் ஏறக்குறைய 100 பேர் மட்டுமே வசிக்கின்றனர். மலாய் வீடுகளைப் போலவே முட்டுத் தூண்களில் கட்டப்பட்ட வீடுகளில் ஜாகுட் மக்கள் வாழ்கின்றனர்.

## ஜாகுட் மக்கள் தொகை

மலேசியாவில் ஜாகுட் மக்கள் தொகை (2010):-

## மேலும் காண்க

* செக் ஓங் மக்கள்
* மென்டிரிக் மக்கள்
* மானிக் மக்கள்
* லானோ மக்கள்
* கென்சியூ மக்கள்
* செனோய் மக்கள்
* ஜெகாய் மக்கள்
* செமாய் மக்கள்
* சக்குன் மக்கள்

## மேற்கோள்கள்

## சான்று நூல்கள்
* 

## மேலும் படிக்க
* *Original Wisdom: Stories of an Ancient Way of Knowing* by Robert Wolff. 

## வெளி இணைப்புகள்

பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
சர்தால்

**சர்தால்** (*Sarthal*) இந்தியாவின் சம்மு காசுமீர் மாநிலத்திலுள்ள கிசுத்துவார் மாவட்டத்தில் உள்ள பள்ளத்தாக்கு  ஆகும். சர்தால் பள்ளத்தாக்கில் சர்தால் தேவி கோயில் உள்ளது. கிஷ்துவாருக்கு தென்கிழக்கே 22.4 கிலோமீட்டர் தொலைவில் சர்தால் பள்ளத்தாக்கு உள்ளது. 

## அன்னை சர்தால் தேவி ஆலயம்
ஓர் இந்து மத ஆலயமான தேவி சர்தால் மாதா ஆலயம் சர்தால் யாத்திரை என்று அழைக்கப்படும் வருடாந்திர யாத்திரையின் காரணமாக புகழ் பெற்ற ஆலயமாகும். துர்கா தேவியின் மறு அவதாரமாகக் கருதப்படும் இந்த தேவியின் சிலை, முதலில் கிசுத்துவாரின் அரசர் அகர் தேவ் காலத்தில் உள்ளூர் மக்களால் கற்களால் செதுக்கப்பட்டது. பின்னர் 1936 ஆம் ஆண்டில் மகாராசா அசி சிங்கால் புதுப்பிக்கப்பட்டது. இது தோராயமாக கடல் மட்டத்திலிருந்து 6000 அடி உயரத்தில் அமைந்துள்ளது. பெரும்பாலும் குளிர்காலத்தில் இந்த ஆலயம் பனியால் மூடப்பட்டிருக்கும்.
## 1993 கிஷ்துவார் படுகொலைகள்

14 ஆகஸ்டு 1993 அன்று   *சார்தால்* பகுதியில் உள்ள சார்தல் தேவி கோயிலுக்குச் சென்று பேருந்தில் கொண்டிருந்த 17 இந்துக்களை, மூன்று   பாகிஸ்தான் தீவிரவாதிகள் கடத்திச் சென்று துப்பாக்கிக் குண்டுகளால் சுட்டுக் கொன்றனர்.
## மேற்கோள்கள்

பகுப்பு:ஜம்மு காஷ்மீர் புவியியல்
பகுப்பு:கிஷ்துவார் மாவட்டம்
இராணியின் பலியாட்டம் ஏற்பு

**இராணியின் பலியாட்டம் ஏற்பு** (*Queen's Gambit Accepted*) எனும் சதுரங்கத் திறப்பு ஆட்டம்  பின்வரும் நகர்வுகளுடன் ஆரம்பிக்கின்றது.

:1 d4  d5
:2 c4 dxc4

வெள்ளையின் இரண்டாவது c4 நகர்வுக்கு பதிலளிக்க கருப்புக்கான நகர்த்தல் பின்வருமாறு வரிசைப்படுத்தப்படுகிறது. முதல் தெரிவு 2...e6. இந்நகர்வு இராணியின் பலியாட்டம் மறுப்பு என்ற தொடக்கமாகும். இரண்டாவது தெரிவு 2...c6. இந்நகர்வு சிலாவ் தடுப்பாட்டம் என்ற தொடக்கமாகும். மூன்றாவது தெரிவான 2...dxc4. இந்நகர்வுதான் இராணியின் பலியாட்டம் ஏற்பு என்ற தொடக்கத்தை அடையாளப்படுத்துகிறது.

இதை உண்மையான ஒரு பலியாட்டமாகக் கூற முடியாது ஏனெனில் இழந்த காயிற்கு மாற்றீட்டாக வெள்ளை ஒரு காயைப் கைப்பற்றும் அல்லது கறுப்பு இழப்பின்றிக் காயைக் காப்பாற்ற இயலாது.

## இராணியின் பலியாட்டம் ஏற்பின் தொடர்ச்சி
:3 e4 e5 

:4 Nf3 exd4

:5Bxc4 e5

:6 O-O Be6

:7 Bxe6 fxe6

## ஆர்முடுக்கப்பட்ட மான்ஹெயிட்டன் மாறுபாடு
ஆர்முடுக்கப்பட்ட மான்ஹெயிட்டன் மாறுபாடு அல்லது விரைவுபடுத்தப்பட்ட மான்ஹெயிட்டன் மாறுபாட்டில் (Queen's Gambit Accepted: Accelerated Mannheim Variation)
:3 Qa4+ c6

:4 Qxc4 Nd7

இவ்வாறு கறுப்பு இராசாவை முற்றுகையிடுவதால் இழந்த சிப்பாயிற்குப் பதிலாக கறுப்பு சிப்பையைக் கைப்பற்றும். 
:5 Nf3 e5

## வெளியிணைப்புகள்
*ஆர்முடுக்கப்பட்ட மான்ஹெயிட்டன் மாறுபாடு ஆங்கிலத்தில்

## மேற்கோள்கள்

பகுப்பு:சதுரங்கத் திறப்புகள்
பகுப்பு:சதுரங்க சொல்லாட்சி
சிந்து ஆற்றின் வடிநிலம்

**சிந்து ஆற்றின் வடிநிலம்** (*Indus River Delta*), பாகிஸ்தான் நாட்டின் பாயும் சிந்து ஆறு அரபிக் கடலில் கலக்குமிடத்தில் உண்டான வடிநிலம் ஆகும். இந்த வடிநிலத்தின் ஒரு பகுதியானது இந்தியாவின் குஜராத் மாநிலத்தின் கட்சு மாவட்டத்தில் அமைந்துள்ளது. இவ்வடிநிலத்தின் பரப்பளவு  மற்றும் சிந்து ஆறு அரபிக் கடலில் கலக்குமிடத்தில் பரப்பளவு  ஆக உள்ளது. இவ்வடிநிலத்தின் செயற்பாட்டில் உள்ள பரப்ப்பளவு  . ஆகும். இவ்வடிநிலப் பகுதியின் சராசரி ஆண்டு மழைப்பொழிவு   ஆகும். இந்த வடிநிலத்தில் உலகின் பெரிய  சதுப்பு நிலக் காடுகள்,  பறவைகள், மீன்கள் மற்றும் சிந்து டால்பின்களைக் கொண்டுள்ளது.

2003ஆம் ஆண்டின் சிந்து வடிநிலத்தின் மக்கல் தொகை 9,00,000 ஆக மதிப்பிடப்பட்டது.  இருந்தது..பெரும்பாலான சிந்து வடிநில மக்கள் வேளாண்மை மற்றும் மீன் பிடித்தொழிலை மட்டும் நம்பியுள்ளனர்.  இங்குள்ள சதுப்பு நிலக் காடுகள் எரிப்பதற்காக மரங்களை தருகிறது. பஞ்சாப் மாகாணத்தவர் அதிகப்படியான சிந்து ஆற்றின் நீரை வேளாண்மைக்கு பயன்படுத்துவதால், சிந்து வடிநிலப் பகுதியில் நீர் வரத்து குறைந்து கொண்டே செல்கிறது. 
## புவியியல்
சிந்து வடிநிலத்தில் அரபுக் கடல் கடற்கரையின் நீளம்   220&nbsp;km,, . ஆகும். இதன் பரப்பளவு  ,  ஆகும். சிந்து ஆறு அரபுக் கடலில் கலக்குமிடத்தில் 17 பெரிய  கடற்கழிகள் உள்ளன.

சிந்து ஆற்றின்  அளவு நீர் இவ்வடிநிலத்தின் வழியாக அரபுக் கடலில் கலக்கிறது. சிந்து ஆற்றின் நீரில் அதிகப்படியான அளவு பஞ்சாப் மாகாணத்தவர் வேளாண்மைக்கு பயன்படுத்துவதால், சிந்து வடிநிலத்தில் வரும் நீர் 1994ஆம் ஆண்டு முதல் குறைந்து வருகிறது.

சிந்து நதி வடிநிலப்பகுதியின் ஆண்டின் சராசரி மழைப்பொழிவு   ஆகும். சூலை மாத சராசரி வெப்பம்   ஆகும். சனவரி மாதத்தில் சராசரி வெப்பம்   ஆகும்.

தென்மேற்கு பருவ மழைக் காலத்தின் போது, இந்த வடிநிலத்தின் பெரும்பாலான பகுதிகள் கடல் நீரால் சூழப்பட்டிருக்கும். இதனால் சிந்து வடிநிலத்தில் உப்பு படிந்து காணப்படும்.

## [[உயிரியற் பல்வகைமை]]
### தாவரங்கள்
சிந்து வடிநிலம் உலகின் பெரிய சதுப்பு நிலக்காடுகளைக் கொண்டுள்ளது. இந்த சதுப்பு நிலக்காடுகள் 1980ஆம் ஆண்டில்  பரப்பளவில் இருந்த சதுப்பு நிலக் காடுகள், மக்கள் தொகை பெருக்கத்தால், தற்போது சிறிது சிறிதாக அழிந்து கொண்டு வருகிறது. தற்போது சதுப்பு நிலக்காடுகளை கீழ்கண்ட 3 நிறுவனங்கள் கட்டுப்படுத்துகிறது.
- சிந்து மாகாண அரசின் வனத்துறை (280, 470 எக்டேர்)
- காசிம் துறைமுக நிறுவனம் 64, 400 எக்டேர்) 
- சிந்து மாகாண அரசின் வருவாய்த் துறை (255, 130 எக்டேர்)
### விலங்கினங்கள்
குளிர்காலங்களில் சிந்து வடிநிலப் பகுதியில் வெளிநாட்டுப் பறவைகள் வலசை வருகிறது. மேலும் இவ்வடிநிலத்தில் மீன்கள் மற்றும் சிந்து டால்பின்களைக் கொண்டுள்ளது.

## மக்கள் தொகை
சிந்து ஆற்றின் வடிநிலத்த்தின் மொத்த மக்கள் தொகை 2003ஆம் ஆண்டில் 9 இலட்சம் ஆகும்.
75% மக்கள் சிந்து வடிநிலத்தின் சதுப்பு நிலக்காடுகளில் மீன் பிடி தொழிலில் ஈடுபட்டு வருகின்றனர். இவ்வடிநிலத்தின் கீழ் பகுதியில் மல்லா, மோகனா, சூம்ரோ, சம்மா, சிந்தி ஜாட் மக்கள் வாழ்கின்றனர். இங்கு வாழும் மக்களில் பெரும்பாலும் சிந்தி மொழி பேசி, இசுலாம் சமயத்தை தழுவி வாழ்கின்றனர்.

### பொருளாதாரம்
சிந்து வடிநிலத்தின் முதன்மை பொருளாதாரம் வேளாண்மை மற்றும் மீன் பிடித்தொழில் ஆகும்.

## மேற்கோள்கள்

## ஆதார நூல்கள்

*
*
*
*

## வெளி இணைப்புகள்
*Indus River Delta at the World Wildlife Fund

பகுப்பு:பாக்கித்தானின் புவியியல்
பகுப்பு:வடிநிலங்கள்
யானர் டாக்

**யானார் டாக்** (*Yanar Dagh*, , ) என்பது  இயற்கை எரிவளியால் உண்டான தீ ஆகும். இது அஜர்பைஜானின்  தலைநகரான பக்கூவிற்கு அருகில் அப்சரோன் தீபகற்பத்தில் உள்ள ஒரு மலைப்பாதையில் தொடர்ச்சியாக எரிந்து வரும்  நெருப்பு ஆகும். இந்தத் தீப்பிழம்பின் காரணமாக அசர்பைசான் 'நெருப்பு நிலம்' என்று அழைக்கப்படுகிறது. மெல்லிய நுண்துளைகள் உள்ள மணல் அடுக்கிலிருந்து   உயரத்திற்குத் தீப்ப்ழம்புகள் காற்றில் பறக்கின்றன. நிர்வாக ரீதியாக, யானார் டாக  அஜர்பைஜானின் அப்ஷெரோன் மாவட்டத்தைச் சேர்ந்தது.

புதைசேற்று எரிமலைகள் போலல்லாமல், யானார் டாக் தீச் சுடர் மிகவும் சீராக எரிகிறது, ஏனெனில் இங்கு நிலத்தடியிலிருந்து  நிலையாக வாயு வெளியேற்றம் உள்ளது. 1950 களில் ஒரு மேய்ப்பனால் தற்செயலாக தீயிட்ட போது யனார் டாக் சுடர்  கவனிக்கப்பட்டது என்று கூறப்படுகிறது. சேறோ அல்லது திரவக் கசிவோ இல்லை. இதன்  அருகிலுள்ள கோபுஸ்தான் அல்லது கோபஸ்தானின் சேற்று எரிமலைகளிலிருந்து இது வேறுபட்டதாக உள்ளது.

இது அஜர்பைஜான் அரசு சுற்றுலாமுகமையின் கட்டுப்பாட்டின் கீழ் உள்ளது.

கிமு முதல் ஆயிரமாண்டில், மனிதர்களுக்கும் இயற்கைக்கு அப்பாற்பட்ட சக்திக்கு இடையிலான இணைப்பாக  ஜோராஸ்ட்ரிய சமயத்தில் நெருப்பு ஒரு முதன்மை இடத்தை வகித்தது.

## மேற்கோள்கள்

பகுப்பு:Coordinates on Wikidata
பகுப்பு:அசர்பைஜான்
அப்துல் கனி மாலிக்கு

**அப்துல் கனி மாலிக்கு** (*Abdul Ghani Malik*) இந்தியாவின் சம்மு காசுமீர் மாநிலத்தைச் சேர்ந்த ஓர் அரசியல்வாதியாவார். சம்மு காசுமீர் தேசிய மாநாட்டுக் கட்சியில் உறுப்பினராக இவர் இருந்தார். அப்துல் கனி மாலிக்கு உதம்பூர் மாவட்டத்தின் குலாப்கர் சட்டமன்றத் தொகுதியில் போட்டியிட்டு சம்மு காசுமீர் சட்டப்பேரவையில் சட்டமன்ற உறுப்பினராகத் தேர்ந்தெடுக்கப்பட்டார். இவர் 1996 ஆம் ஆண்டில் மாநில சட்டமன்றத்திற்கு தேர்ந்தெடுக்கப்பட்டார். பின்னர் 2002 மற்றும் 2008 ஆம் ஆண்டுகளில் நடைபெற்ற தேர்தல்களிலும் வெற்றி பெற்று மும்முறை வெற்றி சாதனை படைத்தார். 2008 ஆம் ஆண்டு தேர்தலில் இவர் தனது நெருங்கிய போட்டியாளரான சுயேச்சை வேட்பாளர் மும்தாச்சு அகமதுவை தோற்கடித்தார். மாலிக் 14268 வாக்குகளையும், அகமது 11020 வாக்குகளையும் பெற்றனர். 2009 ஆம் ஆண்டு உமர் அப்துல்லா தலைமையிலான அரசாங்கத்தில் உயர் கல்வி, தொழிலாளர் மற்றும் வேலைவாய்ப்பு துறைகளுடன் அமைச்சரானார்.

## மேற்கோள்கள்

பகுப்பு:வாழும் மக்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:உதம்பூர் மாவட்டம்
அஜேந்திர சிங் லோதி

**அஜேந்திர சிங் லோதி** (*Ajendra Singh Lodhi*) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் சமாஜ்வாதி கட்சியின் உறுப்பினர் ஆவார்.

## அரசியல் வாழ்க்கை
லோதி 2024 இந்தியப் பொதுத் தேர்தலில் அமீர்பூர் மக்களவைத் தொகுதியிலிருந்து நாடாளுமன்ற உறுப்பினராகத் தேர்ந்தெடுக்கப்பட்டார். இவர் புசுபேந்திர சிங் சந்தேலை 2629 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:சமாஜ்வாதி கட்சி
பிரசியோடைமியம்(III) குளோரைடு

**பிரசியோடைமியம்(III) குளோரைடு** (*Praseodymium(III) chloride*) என்பது  PrCl3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மற்ற இலந்தனைடு முக்குளோரைடுகளைப் போலவே, இதுவும் நீரற்ற மற்றும் நீரேற்று வடிவங்களில் காணப்படுகிறது. நீல-பச்சை நிறத்தில்  திண்மப் பொருளாக இருக்கும் இச்சேர்மம் ஈரமான காற்றில் வெளிப்படும் போது தண்ணீரை விரைவாக உறிஞ்சி வெளிர் பச்சை நிற எழுநீரேற்றை உருவாக்குகிறது.

## தயாரிப்பு
பிரசியோடைமியத்துடன் ஐதரசன் குளோரைடைச் சேர்த்து வினைபுரியச் செய்தால் பிரசியோடைமியம்(III) குளோரைடு உருவாகும்:

:2 Pr + 6 HCl  → 2 PrCl3 + 3 H2.
பிரசியோடைமியம்(III) குளோரைடு பொதுவாக வெற்றிடப் பதங்கமாதல் மூலம் சுத்திகரிக்கப்படுகிறது.

பிரசியோடைமியம்(III) குளோரைடின் நீரேற்றப்பட்ட உப்புகளை பிரசியோடைமியம் உலோகம் அல்லது பிரசியோடைமியம்(III) கார்பனேட்டை ஐதரோகுளோரிக் அமிலத்துடன் சேர்த்து சூடுபடுத்துவதன் மூலம் தயாரிக்கலாம்:

:Pr2(CO3)3  +  6 HCl  +  15 H2O  →   2 [Pr(H2O)9]Cl3  +  3 CO2

PrCl3∙7H2O ஒரு நீருறிஞ்சும் பொருளாகும். ஈரமுலர்த்தியில் உலர்த்தப்படும்வரை இது படிகமாக மாறாது. அம்மோனியம் குளோரைடு பாதை என்று அழைக்கப்படும் அம்மோனியம் குளோரைடு முன்னிலையில் 400 °செல்சியசு வெப்பநிலையில் நீரேற்றை வெப்ப நீரிழப்பு செய்வதன் மூலம் நீரிலி பிரசியோடைமியம்(III) குளோரைடை உருவாக்கலாம். மாறாக நீரேற்றை தயோனைல் குளோரைடைப் பயன்படுத்தியும் நீர்நீக்கம் செய்யலாம்.

## வினைகள்
பிரசியோடைமியம்(III) குளோரைடு இலூயிசு அமிலமாகும். கடின மற்றும் மென்மையான (இலூயிசு) அமிலங்கள் மற்றும் காரங்கள் கோட்பாட்டின் படி இது கடினமானது என வகைப்படுத்தப்படுகிறது. நீரேற்றை விரைவாக சூடுபடுத்தினால் சிறிய அளவிலான நீராற்பகுப்பை ஏற்படுத்தும். பிரசியோடைமியம்(III) குளோரைடானது பொட்டாசியம் குளோரைடுடன் வினைபுரிவதன் மூலம் ஒரு நிலையான இலூயிசு அமில-கார அணைவு (K2PrCl5) சேர்மத்தை உருவாக்குகிறது. இச்சேர்மம் சுவாரசியமான ஒளியியல் மற்றும் காந்தப் பண்புகளை காட்டுகிறது.

கரையாத பிரசியோடைமியம்(III) சேர்மங்களைத் தயாரிக்க பிரசியோடைமியம்(III) குளோரைடின்  நீர் கரைசல்களைப் பயன்படுத்தலாம். எடுத்துக்காட்டாக, பிரசியோடைமியம்(III) பாசுபேட்டு மற்றும் பிரசியோடைமியம்(III) புளோரைடு உப்புகளை முறையே  பொட்டாசியம் பாசுபேட்டு மற்றும் சோடியம் புளோரைடு ஆகியவற்றுடன் வினை புரியச் செய்வதன் மூலம் தயாரிக்கலாம்:

:PrCl3  + K3PO4  → PrPO4 + 3 KCl
:PrCl3 + 3 NaF → PrF3 + 3 NaCl
:2PrCl3 + 3 Na2CO3----> Pr2CO3 + 6NaCl

கார உலோக குளோரைடுகளுடன் சேர்த்து சூடாக்கப்படும் போது MPr2Cl7, M3PrCl6, M2PrCl5, and M3Pr2Cl9 இங்குள்ள M = K, Rb, Cs. ஆகிய மூலக்கூற்று வாய்ப்பாடுகளைக் கொண்ட மும்மை (மூன்று வெவ்வேறு கூறுகளைக் கொண்ட சேர்மங்கள்) பொருட்களை உருவாக்குகிறது.

## மேற்கோள்கள்

## மேலும் வாசிக்க
# *CRC Handbook of Chemistry and Physics* (58th edition), CRC Press, West Palm Beach, Florida, 1977.
# N. N. Greenwood, A. Earnshaw, *Chemistry of the Elements*, Pergamon Press, 1984.
# S. Sugiyama, T. Miyamoto, H. Hayashi, M. Tanaka, J. B. Moffatt, "Effects of chlorine additives in the gas- and solid-phases on the oxidative dehydrogenation of ethane over praseodymium oxide", *Journal of Molecular Catalysis A*, **118**, 129-136 (1997).
# 

பகுப்பு:பிரசியோடைமியம்(III) சேர்மங்கள்
பகுப்பு:குளோரைடுகள்
பகுப்பு:இலந்தனைடு ஆலைடுகள்
இட்டாவா மக்களவைத் தொகுதி

**இட்டாவா மக்களவைத் தொகுதி** (*Etawah Lok Sabha constituency*) இந்தியாவில் உத்தரப் பிரதேச மாநிலத்தில் உள்ள 80 மக்களவை தொகுதிகளில் ஒன்றாகும்.

## சட்டமன்றத் தொகுதிகள்

## நாடாளுமன்ற உறுப்பினர்கள்

## தேர்தல் முடிவுகள்
### 2024

## மேலும் காண்க

* இட்டாவா மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
அன்னை வயல்

***அன்னை வயல்*** (*Annai Vayal)* என்பது 1992 ஆம் ஆண்டு தமிழ் மொழியில் வெளியான திரைப்படமாகும். இதை பொன்வண்ணன் எழுதி இயக்கியிருந்தார். இத்திரைப்படத்தில் விக்னேஷ், ராஜ் முரளி, வினோதினி மற்றும் ராயல்சிறீ ஆகியோர் நடித்துள்ளனர். இது 1992 செப்டம்பர் 25 அன்று வெளியிடப்பட்டு திரையரங்க வசூலில் தோல்வியடைந்தது.

## நடிகர்கள்

## தயாரிப்பு
இப்படத்தின் மூலம் பொன்னண்ணன் இயக்குநராக அறிமுகமானார். மேலும் படத் தயாரிப்பாளர் குருஜியின் மகன் ராஜ் முரளியும் இந்த படத்தின் மூலம் அறிமுகமானார். வினோதினிக்கு சவிதா ராதாகிருஷ்ணன் பின்னணி குரல் அளித்திருந்தார்.

## ஒலிப்பதிவு
இத்திரைப்படத்திற்கு இசையமைப்பாளர் சிற்பி இசையமைத்திருந்தார். படம் திரையரங்கில் போதுமான வசூலிலை ஈட்டவில்லை என்றாலும். இரண்டு பாடல்களின் வரிகளை எழுதிய பழநிபாரதிக்கு அதிக திரைப்பட வாய்ப்புகள் கிடைத்தன.

## வெளியீடும் மற்றும் வரவேற்பும்
அன்னை வயல் திரைப்படம் 1992 செப்டம்பர் 25 அன்று வெளியிடப்பட்டது. இந்தியன் எக்சுபிரசு பத்திரிக்கையின் விமர்சகர் மாலினி மன்னத், முதன்மையாக பொன்னண்ணனின் உரையாடல்கள், ஒளிப்பதிவு, படத் தொகுப்பு மற்றும் இசைக்கு நேர்மறையான விமர்சனங்களை வழங்கினார். விக்னேஷ் மற்றும் வினோதினியின் நடிப்பையும் அவர் பாராட்டினார், ஆனால் ராஜ் முரளி "தனது நடிப்பில் அதிக கவனம் கொள்ள வேண்டும்" என்று எழுதினார். தயாரிப்பாளருடனான படைப்பு வேறுபாடுகள் காரணமாக படம் தான் எதிர்பார்த்தபடி வெளிவரவில்லை என்றும் அதனால் படம் திரையரங்கில் தோல்வியடைந்தது என்றும் பொன்வண்ணன் கூறியிருந்தார்.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:எம். என். நம்பியார் நடித்த திரைப்படங்கள்
வினோத் குமார் பிந்த்

**வினோத் குமார் பிந்த்** (*Vinod Kumar Bind*) என்பவர் ஓர் இந்திய அரசியல்வாதியும், மருத்துவரும் பாரதிய ஜனதா கட்சியின் உறுப்பினரும் ஆவார். இவர் இந்தியாவின் உத்தரப் பிரதேசத்தின் பாதோகி மக்களவைத் தொகுதியின் தற்போதைய உறுப்பினர் ஆவார்.

## இளமை
வினோத் குமார் பிந்த் 1974ஆம் ஆண்டில் உத்தரப் பிரதேசத்தில் சச்சனு ராம் குடும்பத்தில் பிறந்தார். அலகாபாத் பல்கலைக்கழகத்தில் இளநிலை மருத்துவம் மற்றும் அறுவையியல் படிப்பினை முடித்துள்ளார்.

## தொழில்
2022 தேர்தலில் கியான்பூர் சட்டமன்றத் தொகுதியில் போட்டியிடச் சமாஜ்வாதி கட்சியிடமிருந்து இவருக்கு அழைப்பு வந்தது. ஆனால் இரண்டு நாட்களுக்குப் பிறகு இது நிராகரிக்கப்பட்டது. இதன்பிறகு, இவர் நிசாத் கட்சியில் சேர்ந்து மிர்சாபூர் மாவட்டத்தில் உள்ள மஜவான் சட்டமன்றத் தொகுதியில் போட்டியிட்டு சட்டமன்ற உறுப்பினர் ஆனார்.

பாரதிய ஜனதா கட்சியில் சேர்ந்து 2024 மக்களவைத் தேர்தலில் போட்டியிட்ட வினோத் குமார் பிந்து, பாதோகி மக்களவைத் தொகுதியில் போட்டியிட்டு மக்களவை உறுப்பினராகத் தேர்ந்தெடுக்கப்பட்டார்

## வகித்தப் பதவிகள்

## மேலும் காண்க

* உத்தரப்பிரதேச சட்டப்பேரவை

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:உத்தரப் பிரதேச அரசியல்வாதிகள்
பகுப்பு:வாழும் மக்கள்
பகுப்பு:1974 பிறப்புகள்
சவிதா ராதாகிருஷ்ணன்

**சவிதா ராதாகிருஷ்ணன்** (*Savitha Radhakrishnan*) இந்தியத் திரைப்படத்துறையில் பணியாற்றும் பின்னணி குரல் கலைஞர் ஆவார்.

## தொழில் வாழ்க்கை
சவிதா, நடிகை சுஜிதா குழந்தையாக நடித்த ஒரு படத்தில் பின்னணி குரல் கொடுத்து அறிமுகமானார். மேலும் தமிழ் மற்றும் தெலுங்குத் திரைப்படங்களில் குரல் நடிகராகவும் பல படங்களில் தொடர்ந்தார். பின்னர் 1992இல் வெளியான அன்னை வயல் படத்திற்காக நடிகை வினோதினிக்கு குரல் அளித்தார். ஜீன்ஸ் திரைப்படத்தில் நடிகை ஐஸ்வர்யா ராயின் கதாபாத்திரத்திற்கு குரலை வழங்கியது இவருக்கு பாராட்டைப் பெற்றுத் தந்தது. அண்ணாமலைப் பல்கலைக்கழகத்தில் விளம்பரத்தில் தேர்ச்சி பெற்ற பட்டதாரியாவார். தெலுங்கில், *கலிசுன்டம் ரா* படத்தில் நடிகை சிம்ரனுக்காக குரல் அளித்தார். பின்னர் இவர் சிம்ரனின் அனைத்து படங்களுக்கும் பின்னணி குரல்  கொடுத்தார். பின்னர், திரிஷா, ரிச்சா பலோட் மற்றும் ஜோதிகா போன்ற நடிகைகளுக்கும் தொடர்ந்து குரல் அளித்து வருகிறார். துள்ளாத மனமும் துள்ளும், குஷி, பிரியமானவளே, பஞ்சதந்திரம், தூல், சந்திரமுகி மற்றும் சில்லுனு ஒரு காதல் ஆகியவை இவரது முக்கிய படைப்புகள் ஆகும். தெய்வத்திருமகள் திரைப்படத்தில் நடிகை அமலா பாலுக்கும் அதே படத்தில் குழந்தையாக நடித்த சாரா அர்ஜுனுக்கும் குரல் கொடுத்தார்.

இவர் சந்திரமுகி என்ற தமிழ் படத்தில் ஜோதிகா படத்திற்காக குரல் கொடுத்தார். பின்னர் சந்திரமுகி 2 படத்தில் கங்கனா ரனாவத்துக்கு பின்னணி குரல் அளித்தார். பார்த்திபன் கனவு படத்தில் நடிகை சினேகாவின் இரட்டை வேடத்தில் ஒரு வேடத்திற்கு பின்னணி குரல் கொடுத்தார்.

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:அண்ணாமலைப் பல்கலைக்கழக முன்னாள் மாணவர்கள்
பகுப்பு:வாழும் மக்கள்
செமாக் பெரி மக்கள்

**செமாக் பெரி** அல்லது **செமாக் பெரி மக்கள்** (ஆங்கிலம்: *Semaq Beri People*; மலாய்: *Orang Mah Meri; Semaq Bri; Semoq Beri*) என்பவர்கள் தீபகற்ப மலேசியாவின் ஒராங் அஸ்லி இனக்குழுவில் செனோய் மக்கள் பிரிவைச் சேர்ந்தவர்கள் ஆகும்.

செமாக் பெரி மக்கள் என்பவர்கள் செமாக் பெரி மொழியைப் பேசுகிறார்கள். செமாக் பெரி மொழி என்பது ஆசுத்ரோ-ஆசிய மொழிகள் *(Austroasiatic Languages)* பெரும் மொழிக் குடும்பத்தில்;  அசிலியான் மொழிகள் *(Aslian Languages)* துணைக் குடுமபத்தின்; செனோய மொழிகள் *(Semelaic Languages)* பிரிவில் ஒரு மொழியாகும்.

செமாக் பெரி மக்கள் பகாங், திராங்கானு மாநிலங்களில் வசித்து வருகிறார்கள்.

## சமயம்

செமாக் பெரி மக்களின் சமய அமைப்பு, மற்ற ஒராங் அஸ்லி குழுக்களைப் போலவே உள்ளது. குரங்குகள், நாய்கள், பூனைகள், நில அட்டைகள், முள்ளம்பன்றிகள், இரண்டு வகையான பறவைகள் மற்றும் மூன்று வகையான பாம்புகள் போன்றவற்றைக் கிண்டல் செய்வது அல்லது அவற்றைப் பார்த்துச் சிரிப்பது போன்ற செயல்கள் மனிதர்களுக்கு அவலங்களை ஏற்படுத்தும் என்று நம்புகின்றனர்.

அவ்வாறான செயல்கள் செமாக் பெரி மக்களின் சமய அமைப்பில் தடைசெய்யப்பட்டுள்ளன. அவற்றை தாலோன் *(Talon)* என்கிறார்கள். தாலோன் செய்வதன் மூலம், அது ஒரு பிரபஞ்சப் பேரழிவை ஏற்படுத்தும் என்று செமாக் பெரி மக்கள் நம்புகின்றனர். வானத்திலிருந்து பாரிய நீர் மோதும்; மற்றும் புவிக்கு அடியில் இருந்து புவி விழுங்கப்படும் என்றும் நம்புகின்றனர்.[9]

அண்மைய காலத்தில், மலேசிய அரசாங்கத்தின் முயற்சிகளினால், பல்வேறு சீரமைப்புத் திட்டங்கள் அறிமுகம் செய்யப்பட்டன. அந்த வகையில், இசுலாமிய மயமாக்கப்பட்ட சில செமாக் பெரி சமூகங்களும் உருவாகியுள்ள்ன.[10]

## செமாக் பெரி மக்கள் தொகை
செமாக் பெரி மக்கள் தொகை பின்வருமாறு:-

## மேலும் காண்க
* ஜாகுட் மக்கள்
* மென்டிரிக் மக்கள்
* மானிக் மக்கள்
* லானோ மக்கள்

## மேற்கோள்கள்

## சான்று நூல்கள்
* 

## மேலும் படிக்க
* *Original Wisdom: Stories of an Ancient Way of Knowing* by Robert Wolff. 

பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்